section_heading: Odlike
paragraph_text: Na slici je prikazana Ija, kći Inaha, prvog kralja Arga, koju je zaveo Jupiter prerušivši se kako ne bi povrijedio svoju ljubomornu ženu Junonu. Naime, u Ovidijevim Metamorfozama Jupiter je mnogo puta došao u iskušenje što se tiče smrtnih žena, te se na različite načine prerušavao kako bi prikrio svoje preljube. Prerušio se u labuda da zavede Ledu, zlatnu kišu da zavede Danaju i orla da otme Ganimeda. No, u Correggiovom djelu Jupiter je prikazan u obliku tamnog oblaka kako grli Iju dok se njegovo lice jako slabo vidi. Nalazi se odmah do Ijinog lica, te se doima kao da njih dvoje razmjenjuju poljupce. Ija prema sebi vuče Jupiterovu nejasno oblikovanu ruku. Pri prvom pogledu na sliku da se uočiti kontrast boja kojim su naslikani takoreći nematerijalni Jupiter i senzualno oblikovano tijelo nimfe Ija. Ova tijela u erotskom napadu nagovješćuju radove kasnijih slikara poput Berninija i Rubensa<ref>Giuseppe Adani, Correggio pittore universale, 2007., Correggio: Silvana Editoriale, ISBN 978-88-366-0977-2